Vryheidsfront Plus | VF Plus trots op Limpopo-leerling wat spog met plek op IEB-lys
Tuis | Media Releases | VF Plus trots op Limpopo-leerling wat spog met plek op IEB-lys
Dit is ŉ merkwaardige prestasie en David is onder die top 1% in die land vir rekenaartoepassingstegnologie, inligtingstegnologie en wiskunde. David is afkomstig van Mokopane (Potgietersrus) en is ‘n voorbeeld en rolmodel vir vandag se leerling oor wat vermag kan word met harde werk en deursettingsvermoë.
Die departement van onderwys en die regering moet alles moontlik doen om aan sulke top-presteerders die nodige ondersteuning te bied. Dit sal verseker dat hulle hul loopbane in Suid-Afrika voortsit.
Suid-Afrika verloor te veel deskundiges en professionele mense in die arbeidsmark wat groener weivelde oorsee gaan soek. Dit plaas die ekonomie onder druk aangesien daar nie genoeg deskundiges in die werksomgewing is nie.
Die VF Plus wens David alle voorspoed toe met sy toekoms.